REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/459)
  + [Valencià](/va/acuerdo/459)






Selector de idioma

Leer

* [Español](/es/acuerdo/459)
* [Valencià](/va/acuerdo/459)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT

Data d'aprovació
:   30/11/2006

Data de publicació
:   05/12/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=459.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/459)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/459)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT&url=https://www.boua.ua.es/va/acuerdo/459)

**Títol:** REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de novembre de 2006

REGLAMENT DE RÈGIM INTERN DEL DEPARTAMENT D'INNOVACIÓ I FORMACIÓ DIDÀCTICA DE LA UNIVERSITAT D'ALACANT  
    
    
    
 ÍNDEX    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
 TÍTOL I: ÒRGANS DEL DEPARTAMENT  
 Art. 4. Òrgans del Departament  
 CAPÍTOL I: ÒRGANS COL·LEGIATS  
 SECCIÓ 1a: CONSELL DE DEPARTAMENT  
                         Art. 5. Competències  
                         Art. 6. Composició  
                         Art. 7. Convocatòria d'eleccions   
                         Art. 8. Comissió Electoral  
                         Art. 9. Procediment electoral  
 SECCIÓ 2a: COMISSIÓ PERMANENT DEL CONSELL DE DEPARTAMENT  
                         Art. 10. Competències  
                         Art. 11. Composició  
                         SECCIÓ 3a: FUNCIONAMENT DELS ÒRGANS COL·LEGIATS  
                         Art. 12. Règim de sessions del Consell de Departament  
 Art. 13. Règim de sessions de la Comissió Permanent del Consell de Departament  
 Art. 14. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
                         SECCIÓ 1a: DIRECTOR DEL DEPARTAMENT  
                         Art. 15. Competències   
                         Art. 16: Elecció   
                         Art. 17. Mandat, remoció, nomenament i cessament  
                         SECCIÓ 2a: SUBDIRECTOR DEL DEPARTAMENT  
                         Art. 18. Nomenament i cessament  
                         Art. 19. Funcions  
                         SECCIÓ 3a: SECRETARI DEL DEPARTAMENT  
                         Art. 20. Nomenament, substitució i cessament  
                         Art. 21. Funcions  
 TÍTOL II: RÈGIM ECONÒMIC I FINANCER  
 Art. 22. Mitjans materials  
 Art. 23. Gestió pressupostària  
 TÍTOL III: REFORMA DEL REGLAMENT  
 Art. 24. Reforma del Reglament  
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell de Departament  
 Segona. Mandat del director del Departament  
 Tercera. Membres nats del Consell de Departament  
 DISPOSICIÓ DEROGATÒRIA  
 DISPOSICIÓ FINAL  
    
    
   
 TÍTOL PRELIMINAR  
    
 ARTICLE 1. NATURALESA  
 El Departament d’Innovació i Formació Didàctica, adscrit a la Facultad d’Educació, és l’òrgan encarregat d’organitzar, desenvolupar i coordinar els ensenyaments en l’àmbit de les àrees de coneixement de Didàctica de la Expressió Musical, Didàctica de Llengua y la Literatura, y Didàctica de la Matemàtica que el componen, d’acord amb la programació docent de la Universitat, així com de donar suport i fomentar les activitats i iniciatives docents i investigadores del professorat adscrit a aquest Departament.  
    
 Article 2. Competències  
 Corresponen al Departament les competències següents:  
 a-     Organitzar, desenvolupar i coordinar la docència de les diferents disciplines corresponents a les seues àrees de coneixement, d'acord amb els plans d'estudi i la programació docent de les facultats i escoles.  
 b-     Organitzar, desenvolupar i coordinar la docència en els estudis de postgrau en les matèries de la seua competència.  
 c-      Promoure estudis d'especialització, i donar suport a les activitats i iniciatives docents dels seus membres.  
 d-     Impulsar la investigació pròpia, i donar suport a les activitats i iniciatives investigadores dels seus membres.  
 e-     Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.  
 f-       Desenvolupar processos de qualitat en la docència i investigació, i participar en l'avaluació de les activitats del seu personal docent i investigador i d'administració i serveis.  
 g-     Promoure activitats d'extensió universitària, a proposta dels seus membres.  
 h-     Procurar la renovació i l'enriquiment científic, tècnic, artístic i pedagògic dels seus membres.  
 i-       Participar en l'elaboració dels plans d'estudi i en la programació de les restants activitats docents que afecten les seues àrees de coneixement.  
 j-       Organitzar i proposar la seua plantilla docent i investigadora i de personal d'administració i serveis, en els termes de la programació pròpia de la Universitat.  
 k-      Participar en els procediments de selecció i promoció del personal docent i investigador, i també del personal d'administració i serveis que integre el Departament, d'acord amb el que establisca la normativa vigent i els reglaments de la Universitat.  
 l-       Administrar els seus pressupostos i gestionar els mitjans materials de conformitat amb la planificació econòmica i comptable de la Universitat.  
 m-    Cooperar amb els altres òrgans de la Universitat en la realització de les seues funcions.  
 n-     Promoure contractes amb persones, universitats o entitats públiques o privades per a dur a terme els treballs de caràcter científic, tècnic o artístic, i també per al desenvolupament dels ensenyaments d'especialització o activitats específiques de formació.  
 o-     Determinar els procediments d'avaluació del rendiment de l'alumnat, d'acord amb els criteris generals que establisquen el Consell de Govern i les juntes de facultat.  
 p-     Qualsevol altra comesa que li assignen les lleis, l'Estatut i els reglaments de la Universitat.   
    
 Article 3. Composició  
 Pertanyen al Departament:  
 a-     El personal docent i investigador de les seues àrees de coneixement.  
 b-     Els becaris d'investigació adscrits al Departament.  
 c-      L'alumnat matriculat en alguna de les matèries que imparteix el Departament.  
 d-     El personal d'administració i serveis adscrit al Departament.  
    
 TÍTOL I: ÒRGANS DEL DEPARTAMENT  
    
 Article 4. Òrgans del Departament  
 El govern, la representació i l'administració del Departament s'articula a través dels òrgans següents:  
 a-     Col·legiats:   
 §        El Consell de Departament  
 §        La Comissió Permanent del Consell de Departament  
 b-     Unipersonals:  
 §        El director del Departament  
 §        El subdirector del Departament, si escau, sempre que siga procedent la seua designació d’acord amb els criteris que establisca el Consell de Govern.  
 §        El secretari del Departament  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL DE DEPARTAMENT  
    
 Article 5. Competències  
 Corresponen al Consell de Departament les competències següents:  
 a-     Elaborar i aprovar la proposta de Reglament de règim intern, així com la modificació d’aquest.  
 b-     Elegir i remoure, si escau, el director del Departament.  
 c-      Proposar, si escau, la constitució de seccions departamentals.  
 d-     Elaborar informes relatius a la creació de nous departaments, instituts universitaris d'investigació i centres, i també els relatius a la creació, modificació o supressió de titulacions o ensenyaments i els corresponents plans d'estudis, quan afecten assignatures o especialitats de les seues àrees de coneixement.  
 e-     Aprovar la proposta de modificació de les plantilles de personal docent i investigador i de personal d'administració i serveis.  
 f-       Elegir i remoure, si escau, els representants del Departament en les diferents comissions del centre o de la Universitat.  
 g-     Proposar la convocatòria de places vacants dels cossos docents universitaris i elevar la proposta dels membres de les comissions d’acord amb el que preveu l'Estatut de la Universitat d'Alacant.  
 h-     Participar en els procediments d'avaluació del personal docent i investigador.  
 i-       Participar en els procediments d'avaluació, certificació i acreditació de la Universitat que afecten les seues activitats.  
 j-       Aprovar-ne la proposta de pressupost i la liquidació de comptes.  
 k-      Establir les necessitats de personal i materials que siguen necessàries per a dur a terme les activitats del Departament, i també gestionar els espais i mitjans materials de què dispose.   
 l-       Aprovar el pla d'actuació docent i investigadora i la memòria anual del Departament, abans de l'inici de cada curs acadèmic.  
 m-    Aprovar l'informe previ d'adscripció dels seus membres a altres departaments o a instituts universitaris d'investigació, i també els informes sobre recepció de membres d'altres departaments.  
 n-     Distribuir l'activitat docent entre els seus membres i supervisar la qualitat de la docència que s'imparteix.  
 o-     Proposar programes i estudis de postgrau i especialització en matèries pròpies de les àrees de coneixement del Departament o en col·laboració amb altres departaments, instituts universitaris d'investigació o altres centres.  
 p-     Conèixer, coordinar i difondre les activitats investigadores dels membres del Departament.  
 q-     Fixar els criteris per a avaluar i supervisar, si escau, l'activitat investigadora dels seus membres.  
 r-      Informar preceptivament i proposar la designació dels membres de les comissions avaluadores per a l'obtenció del grau de doctor.  
 s-      Proposar al rector el nomenament de col·laboradors honorífics amb funcions de suport i assistència a l'ensenyament, i també per a fer tasques d'investigació, entre especialistes de competència reconeguda que acrediten experiència professional fora de l'àmbit universitari.  
 t-      Emetre informe sobre la concessió de llicències per estudis del seu professorat per a dur a terme activitats docents o investigadores vinculades a una universitat, institut o centre d'investigació, nacional o estranger.  
 u-     Conèixer, a través de l'informe del director, l'estat d'execució del pressupost assignat pel Consell de Govern de la Universitat.  
 v-      Qualsevol altra competència que hi atribuïsca la normativa vigent.  
    
 Article 6. Composició  
 1.      El Consell de Departament, òrgan de govern d’aquest, està format per:  
 a-     Membres nats: tot el personal docent i investigador doctor adscrit al Departament, que constituirà el 75 per 100 del Consell.  
    
 b-     Membres representants dels distints col·lectius, que constituiran el 25 per 100 restant, d'acord amb la distribució següent:  
 §        10 per 100 elegit pel personal docent i investigador no doctor i els becaris d'investigació entre el personal d’aquests grups, garantint, si escau, la representació proporcional dels membres pertanyents a les àrees de coneixement que integren el departament. En el cas que el nombre de representants que s’han d’elegir corresponents a aquest col·lectiu siga igual o superior al nombre d'àrees que componen el Departament, les àrees es constituiran a aquest efecte en circumscripcions electorals, i els representants es repartiran proporcionalment als membres d'aquest col·lectiu en cada àrea, assegurant un representant per àrea.  
 §        10 per 100 elegit pels estudiants matriculats en les assignatures que impartisca el Departament i entre ells mateixos.  
 §        5 per 100 elegit pel personal d'administració i serveis destinat en el Departament i entre ells mateixos.  
 Les fraccions iguals o superiors a 0,50 que resulten del repartiment es corregiran per excés i les inferiors per defecte.  
 En tot cas, es garantirà almenys un representant per cada col·lectiu.  
 2.      La part electiva del Consell de Departament es renovarà cada dos anys a través d’eleccions convocades a aquest efecte pel director, segons el que disposen aquest Reglament i, en els aspectes que no preveu, la normativa pròpia de la Universitat que hi siga aplicable.  
    
 Article 7. Convocatòria d'eleccions  
 1.      L'elecció dels representants es farà per sufragi universal, lliure, igual, directe i secret, i es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris.   
 El sufragi és un dret personal i indelegable, i no és admissible el vot anticipat ni el vot per correu.  
    
 2.      Seran electors i elegibles els membres del Departament que, en el seu àmbit respectiu, es troben en servei actiu i efectiu, estiguen adscrits o matriculats per la modalitat de matrícula ordinària.  
    
 3.      Cap persona podrà exercir el dret de sufragi actiu i passiu en més d'un cos i, si escau, circumscripció electoral. Els electors que pertanguen a més d'un cos hauran de comunicar a la Comissió Electoral, en el termini establit, l'adscripció al cos en què vulguen exercir el dret de sufragi. Si no, la Comissió Electoral, d'ofici, adscriurà l'elector a la circumscripció i al cos menys nombrós dels quals forme part.  
 4.      Les eleccions seran convocades un mes abans que acabe el mandat, en sessió del Consell de Departament, durant la qual s'aprovarà el calendari electoral i es procedirà al sorteig dels membres de la Comissió Electoral.  
 5.      El calendari electoral inclourà les dates i terminis següents:  
 a-     Data d'exposició pública del cens electoral provisional.  
 b-     Termini d'adscripció a un cos o circumscripció electoral per als electors que pertanguen a més d'un cos o circumscripció.  
 c-      Termini de presentació de reclamacions contra el cens provisional.  
 d-     Data de publicació del cens definitiu.  
 e-     Termini de presentació de candidatures.  
 f-       Data de proclamació provisional de candidats.  
 g-     Termini de presentació de reclamacions contra l'acte de proclamació provisional de candidats.  
 h-     Data de proclamació definitiva de candidats.  
 i-       Termini de campanya electoral.  
 j-       Data de la jornada de votació i horari.  
 k-      Data de proclamació provisional de candidats electes.  
 l-       Termini de presentació de reclamacions contra l'acte de la proclamació provisional de candidats electes.  
 m-    Data de proclamació definitiva de candidats electes.  
 6.      La convocatòria d'eleccions, juntament amb el calendari electoral, es farà pública en els taulers d'anuncis del Departament i, si escau, en la seua pàgina web, i serà remès al Consell d'Alumnes.  
    
 Article 8. Comissió Electoral  
 1.      La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d'administració i serveis, que en serà el secretari, i un estudiant, que actuarà com a vocal, tots ells adscrits al Departament.  
 Els membres de la Comissió Electoral, i també els suplents seran designats per sorteig públic dut a terme en el Consell de Departament.   
 2.      Els membres de la Comissió Electoral són inelegibles, excepte renúncia. En aquest cas, els substituirà el membre suplent que corresponga.  
 Quan hi haja impossibilitat manifesta de substitució entre els integrants d'un determinat col·lectiu, el director del Departament podrà variar la composició de la Comissió Electoral i fer un nou sorteig per a designar els nous membres.  
 3.      Les competències de la Comissió Electoral són:  
 a-     Publicar el cens provisional d'electors.   
 b-     Resoldre, si escau, les reclamacions contra el cens provisional i aprovar el cens definitiu.  
 c-      Determinar el nombre de representants que s’han d’elegir en cada col·lectiu i, si escau, circumscripció electoral, de forma directament proporcional als percentatges que estableix l'article 6.  
 d-     Proclamar provisionalment les candidatures presentades, una vegada comprovades les causes d'inelegibilitat.  
 e-     Resoldre, si escau, les reclamacions contra la proclamació provisional de candidats i fer-ne la proclamació definitiva.  
 f-       Constituir-se en mesa electoral el dia fixat per a l'acte de la votació.   
 g-     Proclamar provisionalment els candidats electes.  
 h-     Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
 i-       Interpretar i aplicar la normativa electoral i qualsevol altra que se’n derive i siga procedent per al desenvolupament adequat dels procediments electorals.  
 4.      La Comissió Electoral tindrà la seu en la Secretaria del Departament, on es remetran les consultes i reclamacions que s’hi adrecen.  
 5.      Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència de dos dels seus membres com a mínim.  
 6.      Els acords de la Comissió Electoral són recurribles en alçada davant el rector de la Universitat d'Alacant.  
 7.      Una vegada conclòs el procés electoral, la Comissió Electoral remetrà a la Secretaria del Departament tota la documentació derivada per a arxivar-la i custodiar-la.  
    
 Article. 9. Procediment electoral  
 1.      Els membres de la Comissió Electoral titulars i suplents es reuniran abans de l'inici de la votació per a constituir-se en mesa electoral. Els suplents substituiran els seus titulars respectius en cas d'absència d'aquests.  
 Si, per incompareixença d'alguns dels membres de la mesa electoral, no fóra possible constituir-la, els qui estiguen presents podran designar les persones més idònies i, sempre que siga possible dins del mateix col·lectiu, per tal de garantir el bon desenvolupament de l'elecció, o encomanar aquesta designació al director del Departament.  
 2.      Quan el nombre de representants que s’han d’elegir siga igual o superior al d'electors, els integrants del col·lectiu en el qual es donen aquestes circumstàncies seran proclamats per la Comissió Electoral membres del Consell de Departament.  
 3.      Quan el nombre de candidatures presentades siga igual o inferior al nombre de representants que s’han d’elegir, no serà necessari fer la votació, i es proclamaran membres del Consell de Departament aquests candidats.  
 4.      Quan dos o més candidats obtinguen el mateix nombre de vots, es donarà preferència per a proclamar-se com a membre del Consell de Departament el candidat que haja estat més temps vinculat a la Universitat d'Alacant al cos electoral pel qual ha presentat la candidatura. En el cas de l'alumnat, serà elegit el de més edat.  
    
 SECCIÓ 2a: COMISSIÓ PERMANENT DEL CONSELL DE DEPARTAMENT  
    
 Article 10. Competències  
 Les competències de la Comissió Permanent seran les que hi delegue el Consell de Departament. No seran delegables les establides en els apartats a), b), e), f), j) i o) de l'article 5 d'aquest Reglament.  
    
 ARTICLE 11. COMPOSICIÓ  
 La Comissió Permanent del Consell de Departament estarà formada per:  
 ·        El director del Departament.  
 ·        El secretari del Departament.  
 ·        Un representant del personal docent i investigador doctor.  
 ·        Un representant del personal docent i investigador no doctor, personal investigador en formació i becaris d'investigació.  
 ·        Un representant de l'alumnat.  
 ·        Un representant del personal d’administració i serveis.  
 Els representants d'aquests col·lectius seran elegits pels membres del Consell del Departament que pertanyen a cada col·lectiu i entre ells mateixos.  
    
 SECCIÓ 3a: FUNCIONAMENT DELS ÒRGANS COL·LEGIATS  
    
 Article 12. Règim de sessions del Consell de Departament  
 El Consell de Departament es reunirà:  
 a-     En sessió ordinària, dues vegades cada semestre com a mínim.  
 b-     En sessió extraordinària sempre que siga convocat pel director, a iniciativa pròpia o quan ho sol·licite, com a mínim, una cinquena part dels seus membres.  
 Presidirà les sessions el director del Departament i actuarà com a secretari el del Departament.  
    
 Article 13. Règim de sessions de la Comissió Permanent del Consell de Departament   
 La Comissió Permanent del Consell de Departament es reunirà tantes vegades com siga necessari, a instàncies del director o quan ho sol·licite, com a mínim, una cinquena part dels membres.   
 Presidirà les sessions el director del Departament i actuarà com a secretari el del Departament.  
    
 Article 14. Règim jurídic i funcionament dels òrgans col·legiats  
 1.      La convocatòria dels òrgans col·legiats, que es comunicarà preferentment per via electrònica, correspondrà al president i haurà de notificar-se assegurant-ne la recepció pels seus membres amb una antelació mínima de quaranta-vuit hores, excepte en casos d'urgència.  
 La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.  
 L'ordre del dia el fixarà el president, que tindrà en compte, si escau, les peticions dels altres membres formulades amb prou antelació.  
 El president inclourà obligatòriament en l'ordre del dia els temes que li haja presentat per escrit, amb prou antelació, un mínim del deu per cent dels membres de l'òrgan.  
 2.      Excepte disposició contrària d'aquest Reglament, el quòrum per a la constitució vàlida dels òrgans col·legiats a l’efecte de celebració de sessions, deliberacions i presa d'acords requerirà la presència del president i del secretari o, si escau, dels qui els substituïsquen, i de la meitat com a mínim de la resta de components, en primera convocatòria.  
 Si no s’arriba al quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l’efecte de l'apartat anterior, n’hi haurà prou amb la presència del president i secretari, o dels seus substituts, i l'assistència de la tercera part dels membres de l'òrgan.  
 3.      Els acords seran adoptats per la majoria simple dels assistents a la sessió, excepte en els casos que la normativa vigent preveu una altra majoria.   
 Excepte previsió expressa en contrari en la normativa vigent, les referències al règim d'acords es computaran tenint en compte el nombre de membres que componguen l'òrgan en cada moment.  
 No podrà ser objecte de deliberació o d’acord cap assumpte que no figure en l'ordre del dia de la sessió, llevat que hi estiguen presentes tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
 4.      Els membres de l'òrgan col·legiat podran fer constar en l’acta el seu vot contrari a l'acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol·licitar la trascripció íntegra de la seua intervenció o proposta, sempre que s'aporte en l'acte o en el termini que assenyale el president el text que s’hi corresponga fidelment. Això es farà constar en l'acta o se n’adjuntarà a aquesta una còpia.  
 Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.  
 Les votacions es faran a mà alçada. No obstant això, la votació serà secreta quan es tracte de l'elecció de persones o quan ho sol·licite com a mínim una cinquena part dels assistents.  
 5.      Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre.  
 La delegació haurà de constar per escrit i ser notificada al president de l'òrgan en el moment de la constitució de la sessió.  
 A l'efecte d'establir quòrum per a la vàlida constitució de l'òrgan i les majories per a l'adopció d'acords, es considerarà present el membre que n’haja exercit la delegació, i es concedirà eficàcia al vot que, si escau,  el membre delegat emeta per ell.  
    
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DEL DEPARTAMENT  
    
 Article 15. Competències  
 1.      Corresponen al director del Departament les competències següents:  
 a-     Representar el Departament, dirigir-lo i coordinar-ne la gestió ordinària.  
 b-     Convocar i presidir les reunions del Consell de Departament i de la Comissió Permanent, assegurant el compliment de les lleis i d’aquest Reglament, dirigir i moderar les deliberacions, com també suspendre-les quan aprecie que hi ha causa justificada.  
 c-      Executar els acords adoptats pel Consell de Departament.  
 d-     Informar el Consell de Departament dels acords adoptats i de les actuacions dutes a terme per la Comissió Permanent.  
 e-     Supervisar l'execució dels plans d'activitats que ha de desenvolupar el Departament i elaborar la memòria anual d’aquest.  
 f-       Vetlar pel compliment de la dedicació del personal docent i investigador.  
 g-     Dirigir l'activitat del personal d'administració i serveis adscrit al Departament.  
 h-     Proposar al rector el nomenament del secretari i, si escau, del subdirector.  
 i-       Informar el Consell de Departament, almenys semestralment, de l'estat d'execució del pressupost assignat pel Consell de Govern de la Universitat d'Alacant.  
 j-       Qualsevol altra funció que li atribuïsca aquest Reglament, la legislació vigent i l'Estatut de la Universitat d'Alacant, i també les que li puga delegar el Consell de Departament.  
 2.      En cas de vacant, absència, malaltia o d’una altra causa legal, les funcions del director les asumirà el subdirector del Departament. Quan el Departament no dispose d’aquesta figura, aquestes funcions seran assumides pel secretari del Departament.  
    
 Article 16. Elecció   
 1.      El Consell de Departament elegirà el director entre el seu professorat doctor pertanyent als cossos docents universitaris.   
 2.      L'elecció de director de Departament serà per votació nominal i secreta, sense que siga admissible el vot anticipat ni el vot per correu. Amb una antelació mínima d'un mes abans que concloga el període de mandat ordinari, tindrà lloc una sessió del Consell de Departament en la qual es convocaran les eleccions, i es determinarà la data i l'horari de la sessió de Consell de Departament en què s’haja de fer la votació, la qual serà convocada només amb aquesta finalitat.  
 3.      En la sessió del Consell de Departament en la qual haja de portar-se a terme l'elecció, amb caràcter previ a l'inici d’aquesta, es farà sorteig públic de la mesa electoral entre els membres presents del Consell. No en podran formar part els candidats.   
 La mesa electoral estarà formada per tres membres, i s’intentarà que hi estiguen representats els col·lectius de professors, alumnat i personal d'administració i serveis.   
 La mesa electoral resoldrà totes les reclamacions que es puguen ocasionar en la votació, escrutini i proclamació del candidat electe i adoptarà les mesures necessàries per a garantir el secret de la votació.  
 Actuarà de president d'aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d'un membre d'aquest col·lectiu, la presidència correspondrà al de més antiguitat en la Universitat d'Alacant.  
 4.      Una vegada conclosa la votació, la mesa electoral farà l'escrutini, que tindrà caràcter públic, en la mateixa sessió del Consell,.  
 5.      Resultarà elegit el candidat que obtinga més vots. Els casos d'empat es resoldran a favor del candidat de més categoria en els cossos docents universitaris i, si persisteix la igualtat, a favor del de més antiguitat en la Universitat d'Alacant en el cos corresponent.  
 6.      Si no s’hi presentara cap candidat, el director cessant o qui exercisca les seues funcions continuarà exercint-les. En aquest cas, es farà una nova convocatòria per a elegir el director en el termini màxim d'un mes.  
    
 Article 17. Mandat, remoció, nomenament i cessament.  
 1.      El mandat del director serà de quatre anys. La seua reelecció és possible una sola vegada.  
 2.      El director del Departament podrà ser remogut pel Consell de Departament. La moció de censura haurà de ser presentada, com a mínim, per una cinquena part dels membres del Consell, i per a ser aprovada requerirà el vot favorable de la majoria absoluta dels membres que el componen.  
 Seran aplicables en aquests casos les previsions que conté l'article 85 de l'Estatut de la Universitat d'Alacant.  
 3.      El nomenament i el cessament del director, d'acord amb les propostes del Consell de Departament, corresponen al rector.  
    
 SECCIÓ 2a: SUBDIRECTOR DEL DEPARTAMENT   
    
 ARTICLE 18. NOMENAMENT I CESSAMENT  
    
 1.      El subdirector, quan escaiga la seua designació segons els criteris que establisca el Consell de Govern, serà nomenat pel rector, a proposta del director de Departament, d'entre el professorat que complisca els requisits per a ser director.  
 2.      Si hi haguera les condiciones a què fa referència el punt anterior, el director del Departament presentarà al Consell la persona que estime idònia i que reunisca els requisits exigits en l'article 95.1 de l'Estatut de la Universitat d’Alacant perquè siga ratificada i, si escau, siga proposada posteriorment perquè la nomene el rector.  
 3.      El subdirector cessarà en el càrrec a petició pròpia, a proposta del director o quan concloga el mandat d'aquest. En aquest últim supòsit continuarà en el càrrec interinament mentre no es produïsca el nomenament del nou director.  
    
 Article 19. Funcions  
    
 El subdirector col·labora amb el director en el govern i en la direcció del Departament, ocupa totes les funcions que li assigne o delegue, i el substitueix en cas de vacant, absència o malaltia.  
    
 SECCIÓ 3a: SECRETARI DEL DEPARTAMENT  
    
 Article 20. Nomenament, substitució i cessament  
    
 1.      El secretari serà nomenat pel rector, a proposta del director del Departament, entre el professorat a temps complet adscrit a aquell.  
 2.      En cas de vacant, absència o malaltia, el secretari serà substituït pel personal docent i investigador de menor edat del Consell de Departament.   
 3.      El secretari cessarà en el seu càrrec a petició pròpia, a proposta del director o quan concloga el mandat d'aquest. En aquest últim cas, continuarà en el seu càrrec interinament mentre no es produïsca el nomenament de nou director.  
    
 Article 21. Funcions  
    
 Correspon al secretari elaborar i custodiar les actes i els documents oficials del Departament, col·laborar en la coordinació de la gestió d’aquest, donar fe dels acords del Consell i, si escau, de la Comissió Permanent, i totes les funcions que li puga encomanar el director.  
    
    
 TÍTOL II: RÈGIM ECONÒMIC I FINANCER  
    
 Article 22. Mitjans materials  
    
 1.      El Departament disposarà d’un pressupost propi que serà assignat directament pel Consell de Govern, i en el qual es consignaran, a més dels ingressos directes de la Universitat, els que  procedisquen de contractes, subvencions o altres ingressos específics dels docents i investigadors del Departament, en els termes que establisca la Universitat.  
 2.      La distribució de les disponibilitats i dotacions materials i econòmiques del Departament entre les seues diferents àrees de coneixement haurà de respondre als principis que, si escau,  establisca amb aquesta finalitat el Consell de Govern i, en tot cas, haurà d’atendre la respectiva activitat docent i investigadora.  
 3.      La distribució dels espais i mitjans materials del Departament entre els seus membres haurà de fer-se atenent la respectiva activitat docent i investigadora.  
    
    
 Article 23. Gestió pressupostària  
    
 1.      Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.  
 2.      El pressupost serà gestionat d'acord amb el que preveu l'Estatut de la Universitat d'Alacant, i també la normativa de gestió pressupostària pròpia de la Universitat.   
 3.      El director de Departament informarà, com a mínim semestralment, el Consell de Departament de l'estat d'execució del pressupost del Departament.   
    
    
 TÍTOL III: REFORMA DEL REGLAMENT  
    
 Article 24. Reforma del Reglament  
    
 1.      Aquest Reglament podrà reformar-se a proposta del director del Departament o d'un terç dels membres del Consell de Departament.  
 2.      L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell de Departament.  
 3.      Una vegada aprovada, la proposta de reforma del Reglament serà elevada al Consell de Govern.  
    
    
 DISPOSICIÓ ADDICIONAL  
    
 Totes les denominacions que conté aquest Reglament d'òrgans unipersonals de govern, representació, càrrecs i membres de la comunitat universitària, així com qualsevol altra denominació que s’hi formule en gènere masculí o femení s'entendran fetes i s'utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
    
 DISPOSICIONS TRANSITÒRIES  
    
 Primera. Mandat dels membres del Consell de Departament  
    
 Els membres del Consell de Departament elegits d'acord amb el Reglament electoral per a la primera elecció de consells de departaments, instituts universitaris d'investigació i els seus directors, aprovat pel consell de Govern de la Universitat d'Alacant de 18 de novembre de 2004, continuaran exercint el càrrec fins al compliment del seu mandat.  
    
    
    
    
    
 Segona. Mandat del director del Departament  
    
 El director del Departament elegit d'acord amb el procediment indicat en la disposició transitòria primera continuarà en l'exercici del càrrec fins al compliment del mandat previst en aquest Reglament.  
    
 Tercera. Membres nats del Consell de Departament   
    
 Atès que en el Departament no hi ha dotze o més funcionaris doctors, durant un termini màxim de cinc anys des de l'entrada en vigor de l'Estatut de la Universitat d'Alacant, serà membre nat del Consell de Departament tot el personal docent i investigador doctor, i també els funcionaris dels cossos docents universitaris, adscrits al Departament, que constituirà el 75 per 100 del Consell.  
    
    
 DISPOSICIÓ DEROGATORIA  
    
 Queda derogat el Reglament de règim intern del Departament d'Innovació i Formació Didàctica, aprovat per acord de la Junta de Govern del 19 de desembre de 2001.  
    
    
 DISPOSICIÓ FINAL  
    
 Aquest Reglament entrarà en vigor l'endemà de la seua publicació en el Butlletí Oficial de la Universitat d'Alacant, després de ser aprovat pel Consell de Govern.





[Carretera Sant Vicent del Raspeig s/n  
03642 Sant Vicent del Raspeig - Alacant  
 Tel. 28 978 0085 - Fax 53 344 4819](https://www.google.es/maps/@64.280694,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12016&trk=tyah&trkInfo=tarId%6P6389318005077%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)